Teo Torriatte (Let Us Cling Together)

«Teo Torriatte (Let Us Cling Together)» er ein song av Queen frå 1976 på albumet A Day at the Races. Han vart skriven av gitaristen Brian May, som avslutningssongen på albumet.

Songen er kjend for å ha to refreng sungne på japansk. Han vart gjeven ut som singel berre i Japan, der han nådde 49. plassen på listene.A Day at the Races album info B-sida til singelen var «Good Old-Fashioned Lover Boy». Dei henta inn eit lokalt kor til å synge refrenget på slutten. Songen vart avslutta med ein kort instrumental, som er ein reprise av starten på «Tie Your Mother Down» i starten av albumet. Dette var meint å skape ein «sirkel» på albumet, slik til dømes Pink Floyd ofte gjorde.

Songen vart framført i Tokyo under Jazz-turneen i 1979 og igjen då bandet vitja Japan i 1981 og 1982. 

«Teo Torriatte» vart spelt inn av den japanske songaren Kokia i 2008 på julealbumet hennar Christmas Gift, og av Mêlée i 2010. 

 Medverkande 
Freddie Mercury - solo- og korvokal
Brian May - elektrisk gitar, piano, harmonium, plastic piano, korvokal
Roger Taylor - trommer, tamburin, korvokal
John Deacon - bassgitar
Ukjend - kor på slutten

Kjelder
Denne artikkelen bygger på «Teo Torriatte (Let Us Cling Together)» frå ,  den 23. juni 2016. 
 oppgav desse kjeldene:

Bakgrunnsstoff
 Tekst på den offisielle nettsida til Queen

Kategori:Queen-songar
Kategori:Fleirspråklege songar
Kategori:Songar frå 1976
Kategori:Singlar frå 1977
Kategori:Rockeballadar
Kategori:Songar skrivne av Brian May
Kategori:Elektra Records-singlar
Kategori:Hollywood Records-singlar